- Hindi News
- National
- 17 माह में सीवरेज ड्रेनेज का मात्र 15 % काम मंत्री ने कहा इंजीनियरों पर भी होगा एक्शन
17 माह में सीवरेज-ड्रेनेज का मात्र 15 % काम मंत्री ने कहा- इंजीनियरों पर भी होगा एक्शन
राजधानीमें जोन वन में बन रहे सीवरेज-ड्रेनेज का काम काफी धीमा है। ज्योति बिल्डटेक कंपनी ने 17 माह में महज 15 फीसदी ही काम किया है। 30 अक्टूबर तक 200 किमी से अधिक सीवर लाइन बिछानी है, जिसमें से अब तक सिर्फ 30 किमी में ही काम हुआ है। नगर विकास मंत्री सीपी सिंह ने इस पर नाराजगी जताते हुए कहा कि इसके लिए जिम्मेवारी इंजीनियरों पर कार्रवाई होगी। इसके बाद सीवरेज का काम कर रही कंपनी ज्योति बिल्डटेक को भी ब्लैक लिस्टेड किया जाएगा। सिंह शुक्रवार को नगर निगम में शहर में चल रहीं विभिन्न योजनाओं की समीक्षा कर रहे थे। बैठक में मेयर, डिप्टी मेयर, नगर आयुक्त सहित इंजीनियरिंग सेक्शन के अफसर मौजूद थे।शहर के प्रमुख तालाबों के सौंदर्यीकरण की धीमी गति पर भी नाराजगी जताई। कहा कि अभी ज्यादातर तालब सूख गए हैं। इसलिए काम में तेजी लाएं। हर हाल में 30 मई तक सौंदर्यीकरण का काम पूरा हो जाना चाहिए। उन्होंने कहा मई में सभी तालाबों को विकसित रूप में उद्घाटन करेंगे, एक दिन भी देरी हुई तो इंजीनियर का सीआर खराब करेंगे। इसलिए कांट्रेक्टर पर दबाव बना कर काम कराएं। जो कांट्रेक्टर काम नहीं कर रहे उन्हें हटाएं। नगर आयुक्त ने कहा कि तय समय पर सभी तालाब तैयार हो जाएंगे।
निगम के अफसरों के साथ बैठक में सीपी सिंह ने कहा- काम नहीं करनेवाले कांट्रेक्टरों को हटाएं
tgl_Latn sot_Latn hin_Deva hin_Deva hin_Deva hin_Deva